**Caietul de sarcini**

**1. INFORMAŢII GENERALE**

* 1. **Date generale**

LOCALIZARE : Municipiul Petroșani, jud. Hunedoara

AUTORITATE CONTRACTANTĂ : Municipiul Petroșani, cod fiscal 4468943

AMPLASAMENTUL INVESTIȚIEI : Strada Gheorghe Barițiu nr.9

SURSA DE FINANȚARE: bugetul de stat prin Programului Național de Dezvoltare Locală și bugetul local

BENEFICIARUL INVESTIȚIEI : Municipiul Petroșani și Școala Gimnazială nr. 2 structură a Colegiului Tehnic Dimitrie Leonida.

**1.2. Descrierea generală a activității de execuție a lucrărilor de investiții**

Grădinița din Cartierul Colonie al Municipiului Petroșani funcționează într-un spațiu care nu are autorizație sanitară de funcționare.

Cartierul Colonie este mare și numărul copiilor care au domiciliul în această zonă este apreciabil. Pentru acești copii se impune amenajarea unei grădinițe care să obțină toate autorizațiile de funcționare.

În incinta Școlii Gimnaziale nr.2 este clădirea în care a funcționat învățământul primar. Această clădire se va moderniza prin atribuirea prezentului contract de lucrări și va fi amenajată pentru funcționarea unei grădinițe cu program normal.

1. **OBIECTUL CONTRACTULUI**

**Obiectul contractului este :** Execuție lucrări pentru realizarea obiectivului de investiții ”Reabilitarea clădirii vechi a Școlii Gimnaziale nr. 2 și transformarea în grădiniță cu program normal”

Cod CPV : 45214100-1 Lucrări de construcții de grădinițe

**Descrierea investiției:** Construcția existentă cu regim de înălțime parter, situată în vecinătatea Școlii generale nr. 2 strada Gheorghe Barițiu nr. 9 din Petroșani, se reabilitează și se transformă în grădiniță cu program normal. Accesul la clădirea propusă pentru reabilitare este asigurat din strada Gheorghe Barițiu atât pietonal cât și auto.

Regimul de înălțime al clădirii este parter. Amprenta la sol are forma literei Z cu două corpuri distincte legate între ele, fiecare având intrări proprii. Categoriile de lucrări care se execută sunt: Reparații acoperiș terasă, Instalații electrice, Instalații sanitare, Instalații de încălzire, Finisaje interioare, Finisaje exterioare și Amenajări pentru protecția mediului și aducerea la starea inițială.

**Lucrările se vor realiza în baza proiectul tehnic disponibil în sistemul SEAP la secțiunea ”Documentație, clarificări și decizii”.**

În vecinătatea amplasamentului lucrărilor se află sediul Școlii gimnaziale nr. 2, unde își desfășoară activitatea clase de preșcolari, clase aparținând ciclului primar de învățământ.

În timpul execuţiei lucrărilor se vor respecta cel puţin următoarele:

* Semnalizarea pe verticală şi orizontală
* Siguranţa în exploatare
* Protecţia mediului şi a sănătăţii oamenilor
* Protecţia muncii
* Drenarea corespunzătoare a apelor
* Asigurarea funcţionării corespunzătoare a unității de învățământ aflată în imediata vecinătate.

În timpul execuţiei lucrărilor se interzice depozitarea în spaţiul de desfăşurare a lucrărilor, în spaţiile de circulat şi în spaţiile adiacente acestora, a oricăror materiale, utilaje, unelte, moloz şi alte deşeuri, respectându-se normele de protecţia muncii şi se asigură siguranţa circulaţiei persoanelor pe șantier. Nu se vor depozita materiale, deșeuri, utilaje sau orice alte elemente în incinta Școlii gimnaziale nr. 2.

Executantul lucrărilor va lua toate măsurile pentru semnalizarea corespunzătoare a șantierului, protejarea, îngrădirea acestuia și va lua toate măsurile pentru evitarea pătrunderii copiilor pe șantier. Executantul răspunde de orice accident petrecut în spațiul șantierului indiferent de momentul producerii lui (în timpul programului de lucru sau în afara acestuia)**.**

**În situația în care în Caietul de sarcini se găsesc definite specificații tehnice prin indicarea de licențe, procedee speciale, mărci sau expresii care pot conduce la elemente din cele menționate anterior, toate expresiile se consideră însoțite de mențiunea „sau echivalent”.**

**3. GRAFIC DE TIMP**

Operatorii economici au obligația de a prezenta în oferta tehnică următoarele:

* Graficul de timp pentru execuția lucrărilor – Formular 2. Graficul de timp se prezintă atât fizic, cât și valoric.
* Perioada de garanție acordată lucrărilor (cerință minimă 3 ani).

**Neprezentarea documentelor menționate sau a oricăruia din ele, are ca efect descalificarea ofertantului, nefiind permisă completarea ulterioară a acestora.**

Graficul de timp se va prezenta pe luni/zile și va cuprinde principalele faze de lucrări așa cum sunt detaliate în Formularul 2. Graficul de timp trebuie să facă posibilă identificarea cu exactitate a valorilor cuprinse în Centralizatorul cheltuielilor pe obiectiv – F1.

Autoritatea contractantă va emite ordinele de începere a lucrărilor funcție de sumele disponibile pentru această destinație. În fiecare ordin de începere autoritatea contractantă va evidenția și valoarea lucrărilor ce urmează a fi executate, precum și perioada de timp aferentă execuției lucrărilor. Contractorul are obligația de a executa lucrările în perioada de timp menționată în ordinul de începere a lucrărilor și cu încadrarea în valoarea cuprinsă în acesta.

Ofertantul are obligația de a prezenta disponibilitate pentru modificarea graficului de timp funcție de cerințele autorității contractante.

Perioada de garanție acordată lucrărilor trebuie să fie de minim 3 ani de la data recepției la terminarea lucrărilor. **Orice ofertă care acordă o perioadă de garanție mai mică de 3 ani va fi respinsă.**

## 4. PERSONAL

Operatorii economici care depun ofertă au obligația de a asigura toate calificările care sunt cuprinse în Lista consumurilor cu mâna de lucru aferent Formularelor F3 prezentate în ofertă, care cuprind detalierea prețului ofertei. În documentele proiectului tehnic disponibile pe SEAP este publicată Lista consumurilor de resurse materiale și Lista consumurilor cu mâna de lucru. Inexistența acestor documente conduce la respingerea ofertei ca neconformă.

## 

**5. ECHIPAMENTE TEHNICE, UTILAJE, INSTALAŢII SPECIFICE**

Operatorii economici care depun ofertă au obligația de a prezenta Lista consumurilor de ore de funcționare a utilajelor de construcții și Lista consumurilor privind transporturile aferente Formularelor F3 care cuprind detalierea prețului ofertei. Inexistența acestor documente conduce la respingerea ofertei ca neconformă.

## 6. DATA DE ÎNCEPERE ŞI PERIOADA DE EXECUŢIE

Data de începere a contractului este data semnării lui de toate părțile. Perioada de execuție a contractului va fi în conformitate cu propunerea tehnică prezentată în ofertă. Perioada previzionată de execuție a lucrărilor este de maxim 12 luni. Execuția lucrărilor începe la data emiterii ordinului de începere a lucrărilor. Între data începerii contractului și data ordinului de începere a lucrărilor contractantul trebuie să prezinte programarea calendaristică a lucrărilor pentru toate fazele execuției.

Autoritatea contractantă are dreptul de a emite ordin de începere a lucrărilor numai pentru suma disponibilă pentru acest scop. Având în vedere acest element, autoritatea contractantă are dreptul să emită mai multe ordine de începere a lucrărilor, pe parcursul executării contractului. În fiecare ordin de începere a lucrărilor se va menționa și suma disponibilă pentru contract și perioada de timp pentru care această sumă este valabilă. Părțile contractante pot stabili de comun acord categoriile de lucrări care se execută de suma și în perioada de timp impuse prin ordinul de începere a lucrărilor.

**7. SERVICII ŞI DATE PUSE LA DISPOZIŢIE DE CĂTRE AUTORITATEA CONTRACTANTĂ**

Autoritatea Contractantă va pune la dispoziția operatorilor economici setul complet al documentației de ofertare, în format electronic, anexat la invitația de participare cuprinzând planșele de lucru, listele de cantități de lucrări și caietele de sarcini, fără a solicita plata acestora.

**8. PREZENTAREA OFERTEI**

Oferta este compusă din oferta tehnică și oferta financiară. Oferta tehnică și oferta financiară se depun în SEAP fiecare la secțiunea aferentă pusă la dispoziție de SEAP. Propunerea financiara se va depune in forma criptata in SEAP. Oferta financiara va fi prezentata în lei, cu și fără TVA. Sumele vor fi prezentate cu 2 zecimale. Oferta financiara va conține formularul de oferta, Formulatul F1 – Centralizatorul cheltuielilor pe obiectiv și Formularele F2 – Centralizatorul cheltuielilor pe categorii de lucrări, pe obiecte. Obiectele pentru care trebuie întocmit Formularul F2 sunt: amenajarea pentru protecția mediului și aducerea terenului la forma inițială, construcții și instalații, precum și organizarea de șantier.

**8.1. Oferta tehnică** va respecta condițiile/cerințele din prezentul Caiet de sarcini, precum și cele cuprinse în PROIECT TEHNIC părțile scrise și desenate.

Oferta tehnică cuprinde:

- Propunerea tehnică detaliată, urmând fazele precizate în caietul de sarcini, precum și o descriere a lucrărilor care se vor executa, din care să rezulte îndeplinirea cerințelor din Proiectul Tehnic;

- Declarația privind respectarea prevederilor art.51 alin. (2) din Legea nr. 98/2016;

- Graficul de timp pentru executarea lucrărilor, conform Formular 2 din secțiunea „Formulare”.

- Formularele F3 - Listele de cantități de lucrări ( formulare corespunzătoare din PT)

- Lista cuprinzând consumurile de resurse materiale, aferentă Formularelor F3 prezentate în ofertă;

- Lista cuprinzând consumurile cu mâna de lucru, aferentă Formularelor F3 prezentate în ofertă;

- Lista cuprinzând consumurile de ore de funcționare a utilajelor de construcții, aferentă Formularelor F3 prezentate în ofertă;

- Lista consumurilor privind transporturile, aferentă Formularelor F3 prezentate în ofertă;

- Un document din care să reiasă perioada de garanție acordată lucrărilor;

- Programele pentru verificarea calității lucrărilor propuse pentru execuția lucrărilor în concordanță cu Programele prevăzute în partea scrisă a Proiectului tehnic;

- Planul de Calitate, Control, Verificări și Încercări (PCCVI) propus pentru lucrare;

- Un plan și descriere pentru organizarea de șantier în concordanță cu Formularul F3 corespunzător Organizării de șantier;

- Formularul de contract și propunerile de modificare a acestuia.

Operatorul economic are obligația de a prezenta distinct propunerile sale de modificare a formularului de contract propus de autoritatea contractantă. Autoritatea contractantă, pe parcursul procesului de evaluare, va informa ofertantul despre propunerile de modificare a clauzelor contractuale, care sunt în mod evident dezavantajoase pentru autoritatea contractantă. Dacă ofertantul nu acceptă renunțarea la clauzele respective, oferta va fi considerată neconformă. Formularul de contract se semnează de ofertant pe fiecare pagină și va marca evident pe fiecare pagină modificările propuse.

Clauzele pentru care nu sunt formulate propuneri de modificare în cadrul ofertei tehnice, se consideră asumate de ofertant în forma în care ele au fost enunțate și nu mai pot fi modificate ulterior, după atribuirea contractului de achiziție publică.

**8.2. Oferta financiară** va fi prezentată în lei, cu și fără TVA așa cum este solicitat în fiecare formular în parte. Sumele în lei vor fi prezentate cu 2 zecimale, iar sumele în mii lei se vor prezenta cu 5 zecimale.

Oferta financiară cuprinde:

* Formularul de ofertă – Formularul 3 din secțiunea „Formulare”;
* Centralizatorul financiar – Formularul 4 din secțiunea „Formulare”;
* Centralizatorul cheltuielilor pe obiectiv (Formular F1 din PT)
* Centralizatorul cheltuielilor pe categorii de lucrări, pe obiecte ( Formulare F2 din PT)

În Formularul 3 din secțiunea „Formulare” se trece valoarea totală din Formularul 4 din secțiunea „Formulare”. Categoria ”diverse și neprevăzute” se licitează de ofertant și reprezintă 10% din valoarea cheltuielilor pentru investiția de bază. **Valoarea aferentă procentului de diverse și neprevăzute va fi decontată doar dacă apar cheltuieli care pot fi incidente pe parcursul derulării contractului și care nu reprezintă modificări substanțiale ale contractului de lucrări. Valoarea aferentă procentului de diverse și neprevăzute poate fi decontată cu respectarea prevederilor Legii nr.98/2016 și H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice.**

**Operatorii economici au obligația de a verifica documentele depuse în SEAP și de a solicita clarificări privind eventualele discrepanțe existente, cu precădere, între partea economică și partea tehnică, între partea scrisă și partea desenată etc. În cazul în care nu se solicită clarificări, constatarea acestor discrepanțe pe parcursul execuției lucrărilor se consideră asumată și acceptată de contractor, iar costurile suplimentare care pot apare pentru remedierea deficiențelor vor fi suportate, în exclusivitate de contractor.**

**9. ALTE CERINŢE OBLIGATORII**

**Operatorii economici care depun ofertă în cadrul acestei proceduri de achiziție publică au obligația de a specifica în cadrul ofertei documentele și datele din oferta prezentată care sunt confidențiale. În lipsa unei document care să conțină aceste mențiuni, toate documentele depuse în cadrul procedurii de atribuire vor avea caracter de document public, care pot fi făcute publice conform reglementărilor legale privind liberul acces la informațiile de interes public.**

**Operatorii economici care depun ofertă au dreptul de a vizita amplasamentul pentru a evalua pe proprie răspundere situația din teren.**

Operatorul economic are obligația de a prezenta:

- Declarația privind respectarea prevederilor art.51 alin. (2) din Legea nr. 98/2016.

Instituțiile competente de la care se pot obține informațiile detaliate privind condițiile de muncă și de protecția muncii sunt următoarele:

* Ministerul Muncii, Familiei, Protecției Sociale și Persoanelor Vârstnice – Inspecția Muncii la adresa: strada Matei Voievod nr. 14, sector 2, București, telefon +40 213027053, fax: +40 213027064, web: [www.inspectiamuncii.ro](http://www.inspectiamuncii.ro)

Instituțiile competente de la care se pot obține informațiile detaliate privind prescripții tehnice:

* Inspectoratul de Stat în Construcții, la adresa: strada C.F.Robescu nr. 23, sector 3, București, telefon +4021.318.17.00, [www.isc-web.ro](http://www.isc-web.ro)

Instituțiile competente de la care se pot obține informațiile detaliate privind condițiile de mediu și de protecția mediului sunt următoarele:

* Ministerul Mediului, Apelor și Pădurilor

Adresa: B-dul Libertății nr. 12, Sector 5, București, telefon +40214089500, +40214089642

Fax: +40214089615, Web: <http://www.mmediu.ro>

La elaborarea ofertei trebuie avute în vedere și următoarele obligații:

1. Executantul are obligația de a asigura semnalizarea luminoasă a întregului șantier pe timpul zilei și pe timpul nopții și împrejmuirea lucrărilor.
2. Executantul are obligația de a lua toate măsurile pentru protecția persoanelor care inspectează șantierul.
3. Executantul are obligația de a asigura gestionarea deșeurilor rezultate în urma lucrărilor executate. Deșeurile vor fi îndepărtate în cel mult 24 ore de la producerea lor.

Executantul are obligația ca pe toată perioada de execuție a lucrărilor să țină legătura cu achizitorul. Orice deteriorare apărută din vina executantului la utilitățile riveranilor se va remedia în cel mult 8 ore de la producerea ei pe cheltuiala executantului.